b'\n_START_ARTICLE_\nBelograd\xc4\x8dik\n_START_SECTION_\nGeografija\n_START_PARAGRAPH_\nProti koncu paleozoika pred pribli\xc5\xbeno 230 milijoni let so se v regiji za\xc4\x8deli odlagati skladi ilovice in kamenja, katere je kasneje poplavilo morje. Skladi so se s\xc4\x8dasoma povezali in se pretvorili v pisan pe\xc5\xa1\xc4\x8denjak, \xc5\xbeelezovi oksidi pa so jih obarvali v za\xc4\x8dilno rde\xc4\x8do bravo. Preko teh skladov so se v juri za\xc4\x8deli nalagati sivi in kremasti apnenci, zna\xc4\x8dilni za pobo\xc4\x8dja Belgrad\xc4\x8di\xc5\xa1kega venca in Vedernika. Med gubanjem Stare planine je morje odteklo in najvi\xc5\xa1je dele so za\xc4\x8deli razjedati voda, veter in temperaturna nihanja, dokler niso dosegli pe\xc5\xa1\xc4\x8denjaka. Pe\xc5\xa1\xc4\x8denjak se je zaradi razli\xc4\x8dne trdote obrabljal neenakomerno in v milijonih let so iz skladov nastale pre\xc4\x8dudovite skalne tvorbe. Voda je v pe\xc5\xa1\xc4\x8denjaku in apnencu izdolbla tudi ve\xc4\x8d kot sto jam in strmih grap, v katerih \xc5\xbeivijo zanimive \xc5\xbeivalske vrste. Med jamami je najbolj znana Magura, dolga ve\xc4\x8d kot 2.500 m, v kateri so poleg jamskega okrasja tudi poslikave, stare od 8.000 so 10.000 let.\n_START_SECTION_\nZgodovina\n_START_PARAGRAPH_\nOkolica Beligrad\xc4\x8dika je bila prvotno naseljena s Tra\xc4\x8dani. V 1. stoletju n. \xc5\xa1t. so regijo zasedli Rimljani in na vrhu sten zgradili prvo trdnjavo. Trdnjavo so kasneje ve\xc4\x8dkrat poru\xc5\xa1ili in ponovno zgradili Bizantinci, Bolgari in Turki._NEWLINE_V 7. stoletju so se v regijo priselili Slovani in za njimi Prabolgari. Mesto je od konca 7. stoletja do leta 1018 spadalo v Prvo bolgarsko cesarstvo in od leta 1185 do 1396 v Drugo bolgarsko cesarstvo, potem pa so ga zasedli Turki in mu vladali skoraj 500 let._NEWLINE_Mesto pod trdnjavo je v pisnih virih prvi\xc4\x8d omenjeno leta 1454. Sednja trdnjava je bila zgrajena leta 1850 med vladavino sultana Abdulmed\xc5\xbeida I.. Izkori\xc5\xa1\xc4\x8danje in nasilje nad lokalnim prebivalstvom v tur\xc5\xa1kem obdobju je spro\xc5\xbeilo ve\xc4\x8d uporov, katere so Turki vedno zatrli._NEWLINE_Mesto se je v 1960. letih za\xc4\x8delo razvijati in postalo priljubljeno turisti\xc4\x8dno sredi\xc5\xa1\xc4\x8de, zlasti za \xc5\xa1portne plezalce,'